Kim Chen In raketalar sinovini AQShga hujum qilish ehtimoli bilan bog‘ladi

Shimoliy Koreya rahbari Kim Chen In Tinch okeanidagi AQSh manfaatlariga ziyon yetkazish imkoniyati haqida ma’lum qildi. Bu haqda “Gazeta.ru” xabar bermoqda.

KXDR yetakchisi 22-iyun kuni o‘tkazilgan, “Musudan” turkumiga mansubligi taxmin qilingan ballistik raketalar sinovlarida shaxsan ishtirok etgan. Ular Tinch okeanidagi AQSh tarkibiga kirmaydigan, lekin uning mulki sanaladigan Guam oroliga nazariy jihatdan yetib borishi mumkin.
Eslatib o‘tamiz, Pxenyan mamlakatda raketa sinovlari muvaffaqiyatli o‘tgani va qo‘shni davlatlar uchun xavf tug‘dirmaganini bildirdi.